# Άτταλος

### Από τη Βικιπαίδεια, την ελεύθερη εγκυκλοπαίδεια

Ο Άτταλος (390 π.Χ. - 336 π.Χ.), ήταν ένας εξέχων Μακεδόνας αριστοκράτης, θείος της γυναίκας του Φίλιππου Β' της Μακεδονίας, Κλεοπάτρας.

Ο Άτταλος ασκούσε επιρροή στην αυλή του Φίλιππου, όπως φαίνεται από το περιστατικό στο συμπόσιο για τον γάμο του Φίλιππου με την Κλεοπάτρα. Εκεί ευχήθηκε στο ζευγάρι να αποκτήσει γρήγορα ένα γνήσιο διάδοχο, αποκαλώντας έμμεσα τον Αλέξανδρο νόθο. Ο Αλέξανδρος αντέδρασε πετώντας το ποτήρι του στον Άτταλο, κίνηση που εξαγρίωσε τον μεθυσμένο πατέρα του Φίλιππο. Ο Αλέξανδρος ποτέ δεν συγχώρεσε τον Άτταλο για αυτήν την προσβολή. Αργότερα βρίσκουμε τον Άτταλο να ευθύνεται για την σεξουαλική κακοποίηση του Παυσανία από την Ορεστίδα. Διορίστηκε το 336 π.Χ. από τον Φίλιππο ως διοικητής μαζί με τον Παρμενίωνα στην εμπροσθοφυλακή του Μακεδονικού στρατού που στάλθηκε στην Ασία. Εν τω μεταξύ πίσω στην Μακεδονία, ο Παυσανίας από την Ορεστίδα δολοφόνησε τον Φίλιππο για να τον εκδικηθεί που δεν τιμώρησε τον Άτταλο. Ο διάδοχος του Αλέξανδρος έστειλε τον Εκαταίο στην Ασία με αποκλειστικό σκοπό να δολοφονήσει τον Άτταλο, όπως και τελικά έγινε.

Ανακτήθηκε από "http://el.wikipedia.org../../../%CE%AC/%CF%84/%CF%84/%CE%86%CF%84%CF%84%CE%B1%CE%BB%CE%BF%CF%82.html"

Κατηγορία: Αρχαίοι Μακεδόνες

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Español
- Suomi